b'\n_START_ARTICLE_\nTalesyntese\n_START_PARAGRAPH_\nTalesyntese er betegnelsen for et sprogteknologisk produkt, som omdanner skreven tekst/input til tale (lydfiler). Talesyntese er popul\xc3\xa6rt sagt det modsatte af talegenkendelse, der betegner interaktionen mellem menneske og maskine som "tale-til-skreven tekst/kode", mens talesyntese betegner processen "skreven tekst-til-tale".\n_START_SECTION_\nTyper af talesynteser eller brug af kunstig tale\n_START_PARAGRAPH_\nDe fleste nuv\xc3\xa6rende talesynteser p\xc3\xa5 markedet baserer sig p\xc3\xa5 difonbaseret syntese. Fordelen ved en talesyntese frem for indspillede prompter er, at den (i princippet) kan generere tale af en hvilken som helst tekst, der sendes i gennem systemet, dvs. man beh\xc3\xb8ver ikke indspille nye prompter, hver gang man \xc3\xb8nsker at \xc3\xa6ndre den lydfil, som man evt. \xc3\xb8nsker at benytte i et system, f.eks. i dialogsystemer som trafikinformation, omstilling, billetbestilling etc.'